แชร์วิธีเก็บเงินไปทัศนศึกษา พาส่อง 29 ประเทศที่คนไทยไม่ต้องขอ วีซ่า
เชื่อว่า หลายคนมีความฝันที่จะเดินทางไปท่องเที่ยวที่ไหนสักแห่งในโลกใบนี้ ไม่ว่าจะเป็นในประเทศ หรือต่างประเทศ เพื่อพักผ่อน เรียนรู้การใช้ภาษา เปิดประสบการณ์ต่างๆ รวมถึงการเรียนรู้วัฒนธรรมของแต่ละท้องถิ่น แต่สิ่งที่จะนำพาเราไปถึงฝันนั้นได้ คือ การมีเงินเก็บสักก้อนที่ไม่เดือดร้อนตัวเอง เพื่อนำพาเราไปถึงสถานที่ในฝัน ,ทีมข่าวไทยรัฐออนไลน์, เก็บเทคนิคดีๆ มาฝาก เพื่อสานฝันเงินเก็บเพื่อไปท่องเที่ยว ด้วยวิธีง่ายๆ ดังนี้,1. กำหนดแผนไว้ก่อนว่าประเทศ หรือสถานที่ท่องเที่ยว ที่เราจะไปนั้น คือที่ไหน ประเทศอะไร,2. กำหนดวันเดินทาง ว่าจะไปช่วงต้นปี กลางปี หรือปลายปี เนื่องจากแต่ละช่วง ค่าเดินทางจะมีราคาไม่เท่ากัน,3. วางแผนทริปการท่องเที่ยวแบบคร่าวๆ เช่น วันแรกจะเดินทางไปจุดไหน วันที่สองจะไปจุดใด ซึ่งตรงนี้จะช่วยให้เรามองเห็นค่าใช้จ่ายในแต่ละวันแบบคร่าวๆ,4. คำนวณค่าใช้จ่ายทั้งหมด ไม่ว่าจะเป็น ค่าเดินทาง ค่าที่พัก ค่ากิน เงินช็อปปิ้ง รวมไปถึงอัตราแลกเปลี่ยนเงินในสกุลประเทศที่เราจะเดินทางไป จากนั้นนำมาคิดรวมกัน จุดนี้เองเราจะพบกับจำนวนคร่าวๆ ที่เราจะต้องใช้ในการออกทริปนี้,5. เมื่อได้ตัวเลขแล้ว สิ่งที่ต้องทำคือ ดูรายได้ต่อเดือนของเราเสียก่อนว่า หากจะต้องเก็บเงินได้จำนวนเท่านี้ จะต้องเก็บนานแค่ไหน ถึงจะเก็บกระเป๋าเสื้อผ้าแล้วออกเดินทาง ที่สำคัญควรเปิดบัญชีธนาคารเอาไว้ต่างหาก โดยบอกตัวเองว่าเงินก้อนนี้มีไว้เพื่อท่องเที่ยว แนะนำให้ใช้วิธีการตัดเงินอัตโนมัติจากบัญชีเงินเดือน หรือบัญชีที่มีรายได้,ยกตัวอย่างเช่น เรามีแพลนไปญี่ปุ่น 5 วัน ช่วงเดือน ส.ค. 61 โดยมีค่าใช้จ่ายทั้งหมด 50,000 บาท หากเราจะเริ่มเก็บเงินช่วงปลายเดือน มิ.ย. 60 เราก็ควรจะเริ่มเก็บเงินเดือนละ 3,500 - 4,000 บาท แยกบัญชีไว้ แ,ต่ก็ควรพิจารณาด้วยว่า การเก็บเงินนี้ จะไม่กระทบต่อรายได้ และจะต้องไม่เป็นการสร้างภาระ และหนี้ให้กับตนเอง,ทั้งนี้ หากต้องการท่องเที่ยวอย่างสนุก อย่าลืมทำ ,ประกันการเดินทาง, ก่อนไปเพื่อป้องกันความเสี่ยงจากอุบัติเหตุที่เราไม่คาดคิด เรียกว่าทำไว้อุ่นใจแน่นอน   ,สำหรับ ประเทศที่คนไทยสามารถเดินทางไปได้ โดยไม่ต้องขอวีซ่า (VISA) มีทั้งหมด 29 ประเทศ ดังนี้ ,โดยประเทศที่อยู่ได้ไม่เกิน 14 วัน คือ บาห์เรน, บรูไน, กัมพูชา, และเมียนมา ประเทศที่อยู่อาศัยได้ไม่เกิน 15 วัน คือ ญี่ปุ่น,ประเทศที่อยู่ได้ไม่เกิน 30 วัน คือ ฮ่องกง, อินโดนีเซีย, ลาว, มาเก๊า, มองโกเลีย, มาเลเซีย, มัลดีฟส์, ฟิลิปปินส์, รัสเซีย, เซเชลส์, สิงคโปร์, แอฟริกาใต้, ไต้หวัน, ตุรกี และเวียดนาม,ประเทศที่อยู่ได้ไม่เกิน 90 วัน คือ อาร์เจนตินา, บราซิล, ชิลี, เอกวาดอร์, เกาหลีใต้, เปรู และวานูอาตู,ประเทศที่อยู่ได้ไม่เกิน 180 วัน คือ ปานามา,ประเทศที่อยู่ได้ไม่เกิน 365 วัน คือ จอร์เจีย,ทั้งนี้ การท่องเที่ยวในต่างประเทศ ถือเป็นการเปิดหูเปิดตา เพื่อเรียนรู้วัฒนธรรม วิถีชีวิต และภาษาของแต่ละประเทศ รวมถึงเข้าใจประวัติศาสตร์และความเป็นมาของแต่ละเชื้อชาติ ศาสนา อีกด้วย เป็นว่าท่องเที่ยวในต่างประเทศแล้ว ก็แบ่งเวลา หรือหยุดพักร้อน ไปท่องเที่ยวในประเทศไทยบ้าง ยังมีที่ท่องเที่ยวอีกหลายแห่ง ในแต่ละจังหวัด ที่เราเชื่อว่าท่านทั้งหลายยังไม่เคยไปอย่างแน่นอน
หลายคนมีความฝันที่จะเดินทางไปท่องเที่ยวที่ไหนสักแห่งในโลกใบนี้ ไม่ว่าจะเป็นในประเทศและต่างประเทศ เพื่อพักผ่อน เรียนรู้การใช้ภาษา เปิดประสบการณ์ต่างๆ รวมถึงการเรียนรู้วัฒนธรรมของแต่ละท้องถิ่น 
วีซ่าคนไทย,เก็บเงินท่องเที่ยว,เที่ยวต่างประเทศ,ทัศนศึกษา,กรมการกงสุล,ข่าวทั่วไป